**Ein del av meg**

Tekst og melodi:

 Merete Hoel Roaldsnes

Nokre gongar er eg glad

Hopp, hopp, hoppande glad

Nokre gongar er eg glad

Smiler og ler, det boblar i meg

Nokre gongar er eg sint

Tramp, tramp, trampande sint

Nokre gongar er eg sint

Tankane spinn, dei flyg som ein vind

Nokre gongar er eg redd

Skjelvande og skremt

Nokre gongar er eg redd

Hjartet slår fort, eg vil berre bort

Nokre gongar er eg trist

Hjartet kjennest tungt

Nokre gongar er eg trist

Magen gjer vondt, i halsen ein klump

Nokre gongar er eg roleg

Avslappa og tilfreds

Nokre gongar er eg roleg

Pusten er god og kroppen har ro

Kjenslene dei bur i meg

Er ein del av meg

Dei fortel meg kva eg treng

Kanskje litt tid og kanskje ein klem

Eg treng at du kan vere min venn.